**บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**วันที่ 30 กันยายน 2565**

**1. ข้อมูลทั่วไป**

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) (“บริษัท”) เป็นบริษัทมหาชนและมีภูมิลำเนาในประเทศไทย ธุรกิจหลักของบริษัทคือให้บริการติดตั้งงานระบบโทรคมนาคม ที่อยู่ตามที่จดทะเบียนของบริษัทอยู่ที่ 393 อาคารดี.เค.เจ. ชั้น 5 ถนนสุคนธสวัสดิ์ แขวงลาดพร้าว เขตลาดพร้าว กรุงเทพมหานคร

**2. สถานการณ์การแพร่ระบาดของโรคติดเชื้อไวรัสโคโรนา 2019**

สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งปัจจุบันยังมีการแพร่ระบาดอย่างต่อเนื่อง ทำให้เศรษฐกิจยังมีการชะลอตัวและมีผลกระทบต่อธุรกิจและอุตสาหกรรมโดยรวม สถานการณ์ดังกล่าวอาจส่งผลกระทบต่อผลการดำเนินงานธุรกิจ อย่างไรก็ตาม ฝ่ายบริหารของบริษัทและบริษัทย่อยได้ติดตามความคืบหน้าของสถานการณ์ดังกล่าว และทำการประเมินผลกระทบทางการเงินเกี่ยวกับมูลค่าของสินทรัพย์ ประมาณการหนี้สินและหนี้สินที่อาจเกิดขึ้นอย่างต่อเนื่อง

**3. หลักเกณฑ์ในการจัดทำงบการเงิน**

3.1 หลักเกณฑ์ในการจัดทำงบการเงินระหว่างกาล

งบการเงินระหว่างกาลนี้ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล และตามข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.) ไทย ซึ่งได้กำหนดเพื่อเป็นการให้ข้อมูลเพิ่มเติมจากงบการเงินประจำปีที่นำเสนอครั้งล่าสุด โดยเน้นการให้ข้อมูลเพิ่มเติมที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว งบการเงินระหว่างกาลนี้ควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2564

งบการเงินระหว่างกาลนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

งบการเงินระหว่างกาลฉบับภาษาไทยเป็นงบการเงินฉบับที่บริษัทใช้เป็นทางการตามกฎหมาย งบการเงินฉบับภาษาอังกฤษแปลมาจากงบการเงินฉบับภาษาไทยดังกล่าว

3.2 เกณฑ์ในการจัดทำงบการเงินรวม

ก) งบการเงินรวมนี้ได้จัดทำขึ้นโดยรวมงบการเงินของบริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) (ซึ่งต่อไปนี้เรียกว่า “บริษัท”) และบริษัทย่อย (ซึ่งต่อไปนี้เรียกว่า “บริษัทย่อย”) ดังต่อไปนี้

| ชื่อบริษัท |  | ลักษณะธุรกิจ |  | จัดตั้งขึ้น |  | อัตราร้อยละของการถือหุ้น |
| --- | --- | --- | --- | --- | --- | --- |
|  |  | ในประเทศ |  | ณ วันที่ 30 กันยายน 2565 |
| บริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น จำกัด |  | ประกอบกิจการให้บริการ  ติดตั้งอุปกรณ์สื่อสาร |  | ไทย |  | ร้อยละ 51 |

ข) บริษัทจะถือว่ามีการควบคุมกิจการที่เข้าไปลงทุนหรือบริษัทย่อยได้ หากบริษัทมีสิทธิได้รับหรือมีส่วนได้เสียในผลตอบแทนของกิจการที่เข้าไปลงทุน และสามารถใช้อำนาจในการสั่งการกิจกรรมที่ส่งผลกระทบอย่างมีนัยสำคัญต่อจำนวนเงินผลตอบแทนนั้นได้

ค) บริษัทนำงบการเงินของบริษัทย่อยมารวมในการจัดทำงบการเงินรวมตั้งแต่วันที่บริษัทมีอำนาจในการควบคุมบริษัทย่อยจนถึงวันที่บริษัทสิ้นสุดการควบคุมบริษัทย่อยนั้น

ง) งบการเงินของบริษัทย่อยได้จัดทำขึ้นโดยใช้นโยบายการบัญชีที่สำคัญเช่นเดียวกันกับของบริษัท

จ) ยอดคงค้างระหว่างบริษัทและบริษัทย่อย รายการค้าระหว่างกันที่มีสาระสำคัญได้ถูกตัดออกจากงบการเงินรวมนี้แล้ว

ฉ) ส่วนของผู้มีส่วนได้เสียที่ไม่มีอำนาจควบคุม คือ จำนวนกำไรหรือขาดทุนและสินทรัพย์สุทธิของบริษัทย่อยส่วนที่ไม่ได้เป็นของบริษัท และแสดงเป็นรายการแยกต่างหากในส่วนของกำไรหรือขาดทุนรวมและส่วนของผู้ถือหุ้นในงบแสดงฐานะการเงินรวม

3.3 บริษัทจัดทำงบการเงินเฉพาะกิจการ โดยแสดงเงินลงทุนในบริษัทย่อยตามวิธีราคาทุน

3.4 มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด บริษัทและบริษัทย่อยได้นำมาตรฐานการรายงานทางการเงินฉบับปรับปรุงจำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชี การเปิดเผยข้อมูลในหมายเหตุประกอบงบการเงินและมาตรฐานการรายงานทางการเงินบางฉบับมีการให้ข้อผ่อนปรนในทางปฏิบัติหรือข้อยกเว้นชั่วคราวกับผู้ใช้มาตรฐาน

การนำมาตรฐานการรายงานทางการเงินดังกล่าวมาถือปฏิบัติไม่มีผลกระทบอย่างเป็นสาระสำคัญต่องบการเงิน

3.5 มาตรฐานการรายงานทางการเงินฉบับปรับปรุงที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2566

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ และได้ลงประกาศราชกิจจานุเบกษาแล้ว โดยจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2566 ซึ่งการปรับปรุงนี้เป็นการปรับปรุงเพื่อให้มาตรฐานการรายงานทางการเงินมีความชัดเจนและมีความเหมาะสมมากยิ่งขึ้น และเพื่อให้สอดคล้องกับมาตรฐานการรายงานทางการเงินระหว่างประเทศ โดยการแก้ไขดังกล่าวไม่กระทบกับหลักการในมาตรฐานและไม่กระทบกับผู้ที่ได้นำมาตรฐานการรายงานทางการเงินฉบับดังกล่าวมาถือปฏิบัติแล้วก่อนรอบปี 2566

ฝ่ายบริหารของบริษัทและบริษัทย่อยเชื่อว่า การปรับปรุงมาตรฐานนี้จะไม่มีผลกระทบอย่างเป็นสาระสำคัญต่องบการเงิน

3.6 นโยบายบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2564

**4. รายการธุรกิจกับบุคคลที่เกี่ยวข้องกัน**

ในระหว่างงวด บริษัทและบริษัทย่อยมีรายการธุรกิจที่สำคัญกับบุคคลที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบริษัทย่อยและบุคคลที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

|  |  | | |  |  | | |  | (หน่วย: ล้านบาท) |
| --- | --- | --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 30 กันยายน | | | | | | |  | |
|  | งบการเงินรวม | | |  | งบการเงินเฉพาะกิจการ | | |  | นโยบายการกำหนดราคา |
|  | 2565 |  | 2564 |  | 2565 |  | 2564 |  |  |
| รายการธุรกิจกับบริษัทย่อย |  |  |  |  |  |  |  |  |  |
| ค่าใช้จ่ายรอเรียกคืน | - |  | - |  | - |  | 0.20 |  | ค่าใช้จ่ายที่เกิดขึ้นจริง |

|  |  | | |  |  | | |  | (หน่วย: ล้านบาท) |
| --- | --- | --- | --- | --- | --- | --- | --- | --- | --- |
|  | สำหรับงวดเก้าเดือนสิ้นสุดวันที่ 30 กันยายน | | | | | | |  | |
|  | งบการเงินรวม | | |  | งบการเงินเฉพาะกิจการ | | |  | นโยบายการกำหนดราคา |
|  | 2565 |  | 2564 |  | 2565 |  | 2564 |  |  |
| รายการธุรกิจกับบริษัทย่อย |  |  |  |  |  |  |  |  |  |
| ค่าใช้จ่ายรอเรียกคืน | - |  | - |  | - |  | 1.42 |  | ค่าใช้จ่ายที่เกิดขึ้นจริง |

ค่าตอบแทนกรรมการและผู้บริหาร

สำหรับงวดสามเดือนและเก้าเดือนสิ้นสุดวันที่ 30 กันยายน 2565 และ 2564 บริษัทและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 30 กันยายน | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2565 |  | 2564 |  | 2565 |  | 2564 |
| ผลประโยชน์ระยะสั้น | 10.27 |  | 10.70 |  | 9.55 |  | 10.24 |
| ผลประโยชน์หลังออกจากงาน | 0.77 |  | 0.80 |  | 0.70 |  | 0.73 |

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | สำหรับงวดเก้าเดือนสิ้นสุดวันที่ 30 กันยายน | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2565 |  | 2564 |  | 2565 |  | 2564 |
| ผลประโยชน์ระยะสั้น | 33.71 |  | 34.97 |  | 31.37 |  | 34.14 |
| ผลประโยชน์หลังออกจากงาน | 2.43 |  | 2.39 |  | 2.22 |  | 2.31 |

**5. ลูกหนี้การค้าและลูกหนี้หมุนเวียนอื่น**

|  |  | | | |  | (หน่วย: พันบาท) | | |
| --- | --- | --- | --- | --- | --- | --- | --- | --- |
|  | งบการเงินรวม | | | |  | งบการเงินเฉพาะกิจการ | | |
|  | ณ วันที่ 30 กันยายน 2565 | |  | ณ วันที่ 31 ธันวาคม 2564 |  | ณ วันที่ 30 กันยายน 2565 |  | ณ วันที่ 31 ธันวาคม 2564 |
| ลูกหนี้การค้า - กิจการที่ไม่เกี่ยวข้องกัน |  | |  |  |  |  |  |  |
| อายุหนี้คงค้างนับจากวันที่ถึงกำหนดชำระ |  | |  |  |  |  |  |  |
| ยังไม่ถึงกำหนดชำระ | 59,249 | |  | 66,510 |  | 58,284 |  | 65,416 |
| ค้างชำระ |  | |  |  |  |  |  |  |
| ไม่เกิน 3 เดือน | 94,143 | |  | 48,586 |  | 93,326 |  | 23,516 |
| 3 - 6 เดือน | 5,078 | |  | 37,980 |  | 5,078 |  | 33,661 |
| 6 - 12 เดือน | 26,196 | |  | 42,107 |  | 26,196 |  | 42,107 |
| มากกว่า 12 เดือน | 13,275 | |  | 5,035 |  | 13,275 |  | 5,035 |
| รวมลูกหนี้การค้า - กิจการที่ไม่เกี่ยวข้องกัน | 197,941 | |  | 200,218 |  | 196,159 |  | 169,735 |
| หัก: ผลขาดทุนทางด้านเครดิตที่คาดว่าจะเกิดขึ้น | | - |  | - |  | - |  | - |
| ลูกหนี้การค้า - กิจการที่ไม่เกี่ยวข้องกัน - สุทธิ | 197,941 | |  | 200,218 |  | 196,159 |  | 169,735 |
| รวมลูกหนี้การค้า | 197,941 | |  | 200,218 |  | 196,159 |  | 169,735 |
|  |  | |  |  |  |  |  |  |
| ลูกหนี้หมุนเวียนอื่น |  | |  |  |  |  |  |  |
| เงินทดรองจ่าย | 244 | |  | - |  | 240 |  | - |
| เงินรอรับคืน\* | 20,783 | |  | 19,745 |  | 20,783 |  | 19,745 |
| อื่นๆ | 1,307 | |  | 35 |  | 131 |  | 33 |
| รวมลูกหนี้หมุนเวียนอื่น | 22,334 | |  | 19,780 |  | 21,154 |  | 19,778 |
| รวมลูกหนี้การค้าและลูกหนี้หมุนเวียนอื่น | 220,275 | |  | 219,998 |  | 217,313 |  | 189,513 |

\*เงินรอรับคืนจำนวน 20.78 ล้านบาท เป็นเงินรอรับคืนจากการที่บริษัทถูกหน่วยงานรัฐวิสาหกิจสงวนสิทธิการจ่ายเนื่องจากการส่งมอบงานล่าช้า บริษัทอยู่ระหว่างการขอรับเงินคืนตามมาตรการให้ความช่วยเหลือผู้ประกอบการในช่วงการแพร่ระบาดของโรคติดเชื้อไวรัสโคโรนา 2019 ที่ออกโดยกรมบัญชีกลาง โดยฝ่ายบริหารเชื่อมั่นว่าจะได้รับคืนเงินค่าปรับจากหน่วยงานดังกล่าวทั้งจำนวน

**6. สินทรัพย์ที่เกิดจากสัญญา/หนี้สินที่เกิดจากสัญญา**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30 กันยายน 2565 |  | ณ วันที่ 31 ธันวาคม 2564 |  | ณ วันที่ 30 กันยายน 2565 |  | ณ วันที่ 31 ธันวาคม 2564 |
| สินทรัพย์ที่เกิดจากสัญญา |  |  |  |  |  |  |  |
| - ส่วนที่จัดเป็นสินทรัพย์หมุนเวียน | 449,850 |  | 324,054 |  | 425,427 |  | 304,468 |
| * ส่วนที่จัดเป็นสินทรัพย์ไม่หมุนเวียน | 161,924 |  | 112,297 |  | 161,924 |  | 112,297 |
| รวมสินทรัพย์ที่เกิดจากสัญญา | 611,774 |  | 436,351 |  | 587,351 |  | 416,765 |

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30 กันยายน 2565 |  | ณ วันที่ 31 ธันวาคม 2564 |  | ณ วันที่ 30 กันยายน 2565 |  | ณ วันที่ 31 ธันวาคม 2564 |
| หนี้สินที่เกิดจากสัญญา |  |  |  |  |  |  |  |
| - ส่วนที่จัดเป็นหนี้สินหมุนเวียน | 25,695 |  | 17,961 |  | 25,671 |  | 17,660 |
| * ส่วนที่จัดเป็นหนี้สินไม่หมุนเวียน | 29,862 |  | 19,314 |  | 29,858 |  | 19,292 |
| รวมหนี้สินที่เกิดจากสัญญา | 55,557 |  | 37,275 |  | 55,529 |  | 36,952 |

สินทรัพย์ที่เกิดจากสัญญาและหนี้สินที่เกิดจากสัญญา มีรายละเอียดดังต่อไปนี้

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30 กันยายน 2565 |  | ณ วันที่ 31 ธันวาคม 2564 |  | ณ วันที่ 30 กันยายน 2565 |  | ณ วันที่ 31 ธันวาคม 2564 |
| การรับรู้รายได้ตามระดับความก้าวหน้า  ของการปฏิบัติตามภาระที่ต้องปฏิบัติ | 1,478,536 |  | 1,250,095 |  | 1,403,826 |  | 1,216,710 |
| หัก: มูลค่างานที่เรียกเก็บ | (866,762) |  | (813,744) |  | (816,475) |  | (799,945) |
| สินทรัพย์ที่เกิดจากสัญญา | 611,774 |  | 436,351 |  | 587,351 |  | 416,765 |
|  |  |  |  |  |  |  |  |
| เงินรับล่วงหน้าที่เรียกเก็บตามสัญญา | 528,254 |  | 429,327 |  | 528,205 |  | 424,721 |
| หัก: การรับรู้รายได้ตามระดับความก้าวหน้า  ของการปฏิบัติตามภาระที่ต้องปฏิบัติ | (472,697) |  | (392,052) |  | (472,676) |  | (387,769) |
| หนี้สินที่เกิดจากสัญญา | 55,557 |  | 37,275 |  | 55,529 |  | 36,952 |

**7. สินค้าคงเหลือ**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30 กันยายน 2565 |  | ณ วันที่ 31 ธันวาคม 2564 |  | ณ วันที่ 30 กันยายน 2565 |  | ณ วันที่ 31 ธันวาคม 2564 |
| วัสดุและอุปกรณ์สำหรับใช้ในโครงการ |  |  |  |  |  |  |  |
| และจัดจำหน่าย | 1,191 |  | 2,537 |  | 1,191 |  | 2,537 |
| ค่าอุปกรณ์และต้นทุนในการบำรุง  รักษารอการรับรู้ | 36,193 |  | 64,776 |  | 34,974 |  | 64,500 |
| รวม | 37,384 |  | 67,313 |  | 36,165 |  | 67,037 |

**8. เงินฝากธนาคารที่มีภาระค้ำประกัน**

เงินฝากธนาคารที่มีภาระค้ำประกัน คือ เงินฝากออมทรัพย์ และเงินฝากประจำซึ่งบริษัทและบริษัทย่อยได้นำไปค้ำประกันการปฏิบัติงานและวงเงินสินเชื่อ

**9. ส่วนปรับปรุงสำนักงานและอุปกรณ์**

รายการเปลี่ยนแปลงของบัญชีส่วนปรับปรุงสำนักงานและอุปกรณ์สำหรับงวดเก้าเดือนสิ้นสุดวันที่ 30 กันยายน 2565 สรุปได้ดังนี้

|  | (หน่วย: พันบาท) | | |
| --- | --- | --- | --- |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชี ณ วันที่ 1 มกราคม 2565 | 6,652 |  | 6,512 |
| ซื้อเพิ่มระหว่างงวด - ราคาทุน | 558 |  | 164 |
| ค่าเสื่อมราคาสำหรับงวด | (2,046) |  | (1,954) |
| ตัดจำหน่ายระหว่างงวด | (6) |  | (6) |
| รับโอนจากสินทรัพย์สิทธิการใช้สุทธิ | 287 |  | 287 |
| มูลค่าสุทธิตามบัญชี ณ วันที่ 30 กันยายน 2565 | 5,445 |  | 5,003 |

**10. สินทรัพย์สิทธิการใช้**

รายการเปลี่ยนแปลงของบัญชีสินทรัพย์สิทธิการใช้ตามสัญญาเช่าอาคาร และอุปกรณ์ สำหรับงวดเก้าเดือนสิ้นสุดวันที่ 30 กันยายน 2565 สรุปได้ดังนี้

|  | (หน่วย: พันบาท) | | |
| --- | --- | --- | --- |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชี ณ วันที่ 1 มกราคม 2565 | 20,485 |  | 19,272 |
| เพิ่มระหว่างงวด | 4,888 |  | 4,888 |
| ค่าเสื่อมราคาสำหรับงวด | (3,655) |  | (3,061) |
| โอนออกไปส่วนปรับปรุงสำนักงานและอุปกรณ์สุทธิ | (287) |  | (287) |
| มูลค่าสุทธิตามบัญชี ณ วันที่ 30 กันยายน 2565 | 21,431 |  | 20,812 |

**หนี้สินตามสัญญาเช่า**

มูลค่าตามบัญชีของหนี้สินตามสัญญาเช่าและการเคลื่อนไหวสำหรับงวดเก้าเดือนสิ้นสุดวันที่ 30 กันยายน 2565 แสดงได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| ณ วันที่ 1 มกราคม 2565 | 20,749 |  | 19,486 |
| เพิ่มขึ้นระหว่างงวด | 4,522 |  | 4,522 |
| เพิ่มขึ้นจากดอกเบี้ย | 628 |  | 598 |
| เงินจ่ายชำระระหว่างงวด | (3,863) |  | (3,224) |
| ณ วันที่ 30 กันยายน 2565 | 22,036 |  | 21,382 |
| หัก ส่วนที่ถึงกำหนดชำระในหนึ่งปี | (4,562) |  | (3,908) |
| หนี้สินตามสัญญาเช่า - สุทธิจากส่วนที่ถึงกำหนดชำระในหนึ่งปี | 17,474 |  | 17,474 |

ค่าใช้จ่ายเกี่ยวกับสัญญาเช่าที่รับรู้ในรายการต่อไปนี้ในส่วนของกำไรหรือขาดทุน

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| ค่าเสื่อมราคาของสินทรัพย์สิทธิการใช้ | 3,655 |  | 3,061 |
| ดอกเบี้ยจ่ายจากหนี้สินตามสัญญาเช่า | 628 |  | 598 |
| ค่าใช้จ่ายที่เกี่ยวกับสัญญาเช่าระยะสั้น | 813 |  | 602 |
| ค่าใช้จ่ายที่เกี่ยวกับสัญญาเช่าซึ่งสินทรัพย์อ้างอิงมีมูลค่าต่ำ | 112 |  | - |
| รวม | 5,208 |  | 4,261 |

**11. สินทรัพย์ไม่มีตัวตน**

รายการเปลี่ยนแปลงของสินทรัพย์ไม่มีตัวตนสำหรับเก้าเดือนสิ้นสุดวันที่ 30 กันยายน 2565 สรุปได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชีต้นงวด | 8,657 |  | 205 |
| เพิ่มระหว่างงวด | 91 |  | 91 |
| ค่าตัดจำหน่ายระหว่างงวด | (1,734) |  | (92) |
| มูลค่าสุทธิตามบัญชีปลายงวด | 7,014 |  | 204 |

**12. เงินกู้ยืมระยะสั้นจากสถาบันการเงิน**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  | (หน่วย: พันบาท) | | | | | | |
|  | อัตราดอกเบี้ย (ร้อยละต่อปี) | | |  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30  กันยายน 2565 |  | ณ วันที่ 31  ธันวาคม 2564 |  | ณ วันที่ 30  กันยายน 2565 |  | ณ วันที่ 31  ธันวาคม 2564 |  | ณ วันที่ 30  กันยายน 2565 |  | ณ วันที่ 31  ธันวาคม 2564 |
| เจ้าหนี้ทรัสต์รีซีท | 3.97 |  | 3.22 – 3.96 |  | 2,238 |  | 30,967 |  | - |  | 30,967 |
| รวม |  |  |  |  | 2,238 |  | 30,967 |  | - |  | 30,967 |

เงินกู้ยืมระยะสั้นจากสถาบันการเงินของบริษัทและบริษัทย่อยค้ำประกันโดยเงินฝากประจำของบริษัทและบริษัทย่อย

**13. เจ้าหนี้การค้าและเจ้าหนี้หมุนเวียนอื่น**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30  กันยายน 2565 |  | ณ วันที่ 31  ธันวาคม 2564 |  | ณ วันที่ 30  กันยายน 2565 |  | ณ วันที่ 31  ธันวาคม 2564 |
| เจ้าหนี้การค้า - กิจการที่ไม่เกี่ยวข้องกัน | 249,858 |  | 72,860 |  | 241,430 |  | 54,439 |
| เจ้าหนี้หมุนเวียนอื่น | 1,460 |  | 1,647 |  | 1,460 |  | 1,647 |
| เจ้าหนี้เงินประกันผลงาน | 1,062 |  | 2,077 |  | 1,030 |  | 2,077 |
| ค่าใช้จ่ายค้างจ่าย | 10,416 |  | 17,017 |  | 8,807 |  | 15,779 |
| รวมเจ้าหนี้การค้าและเจ้าหนี้หมุนเวียนอื่น | 262,796 |  | 93,601 |  | 252,727 |  | 73,942 |

**14. เงินกู้ยืมระยะยาวจากสถาบันการเงิน**

รายการเปลี่ยนแปลงของเงินกู้ยืมระยะยาวจากสถาบันการเงินสำหรับงวดเก้าเดือนสิ้นสุดวันที่ 30 กันยายน2565 และสำหรับปีสิ้นสุดวันที่ 31 ธันวาคม 2564 สรุปได้ดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | งบการเงินรวม/งบการเงินเฉพาะกิจการ | | |
|  |  | ณ วันที่ 30  กันยายน 2565 |  | ณ วันที่ 31  ธันวาคม 2564 |
| เงินกู้ยืมระยะยาวต้นงวด |  | 90,000 |  | - |
| รับเงินกู้ยืมในระหว่างงวด |  | - |  | 120,000 |
| จ่ายชำระเงินกู้ยืมในระหว่างงวด |  | (7,408) |  | (30,000) |
| เงินกู้ยืมระยะยาวปลายงวด |  | 82,592 |  | 90,000 |
| หัก ส่วนที่ถึงกำหนดชำระภายใน 1 ปี |  | (11,112) |  | (10,186) |
| เงินกู้ยืมระยะยาว - สุทธิ |  | 71,480 |  | 79,814 |

ณ วันที่ 30 กันยายน 2565 และ ณ วันที่ 31 ธันวาคม 2564 บริษัทมีสัญญาเงินกู้ยืมระยะยาวกับสถาบันการเงินในประเทศ จำนวน 2 วงเงิน จำนวนวงเงินกู้รวม 90 ล้านบาท เพื่อใช้เป็นเงินทุนหมุนเวียน โดยมีอัตราดอกเบี้ยระหว่างร้อยละ 2-5 ต่อปี ทั้งนี้บริษัทต้องปฏิบัติตามเงื่อนไขที่ระบุในสัญญา

**15. ประมาณการหนี้สินผลประโยชน์ระยะยาวของพนักงาน**

จำนวนเงินประมาณการหนี้สินผลประโยชน์ระยะยาวของพนักงานซึ่งเป็นเงินชดเชยพนักงานเมื่อออกจากงานแสดงได้ดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | สำหรับเก้าเดือนสิ้นสุดวันที่  30 กันยายน 2565 | | |
|  |  | งบการเงินรวม |  | งบการเงิน  เฉพาะกิจการ |
| ยอดคงเหลือ ณ วันที่ 1 มกราคม 2565 |  | 20,037 |  | 18,740 |
| ต้นทุนบริการในปัจจุบัน |  | 4,028 |  | 3,674 |
| ต้นทุนดอกเบี้ย |  | 184 |  | 161 |
| ผลกำไรจากการประมาณการตามหลักคณิตศาสตร์ประกันภัย |  | (48) |  | - |
| ยอดคงเหลือ ณ วันที่ 30 กันยายน 2565 |  | 24,201 |  | 22,575 |

**16. ทุนเรือนหุ้น**

เมื่อวันที่ 22 เมษายน 2564 ที่ประชุมสามัญผู้ถือหุ้น ประจำปี 2564 ของบริษัทได้มีมติอนุมัติให้เพิ่มทุนจดทะเบียนของบริษัทแบบมอบอำนาจทั่วไป (General Mandate) จำนวน 50 ล้านบาท จากจำนวน 225 ล้านบาท เป็น 275 ล้านบาท โดยการออกหุ้นสามัญเพิ่มทุนใหม่จำนวนไม่เกิน 100 ล้านหุ้น มูลค่าที่ตราไว้หุ้นละ 0.50 บาท โดยบริษัทได้ดำเนินการจดทะเบียนเพิ่มทุนกับกระทรวงพาณิชย์เมื่อวันที่ 5 พฤษภาคม 2564

เมื่อวันที่ 17 พฤศจิกายน 2564 ตามมติที่ประชุมวิสามัญผู้ถือหุ้นครั้งที่ 1/2564 ของบริษัทได้มีมติ ดังนี้

1. อนุมัติยกเลิกมติที่ประชุมสามัญผู้ถือหุ้นประจำปี 2564 เมื่อวันที่ 22 เมษายน 2564 ซึ่งอนุมัติการออกและจัดสรรหุ้นเพิ่มทุนแบบมอบอำนาจทั่วไป (General Mandate) เพื่อจัดสรรให้แก่ผู้ถือหุ้นเดิมของบริษัทตามสัดส่วนการถือหุ้น (Right Offering) ในจำนวนไม่เกิน 100 ล้านหุ้น มูลค่าที่ตราไว้หุ้นละ 0.50 บาท
2. อนุมัติการลดทุนจดทะเบียนของบริษัทจำนวน 50 ล้านบาท จากทุนจดทะเบียนเดิมจำนวน 275 ล้านบาท เป็น 225 ล้านบาท โดยวิธีการตัดหุ้นสามัญที่ยังไม่ได้ออกจำหน่ายจำนวน 100 ล้านหุ้น มูลค่าที่ตราไว้หุ้นละ 0.50 บาท โดยบริษัทได้ดำเนินการลดทุนจดทะเบียนกับกระทรวงพาณิชย์เมื่อวันที่ 25 พฤศจิกายน 2564
3. อนุมัติการเพิ่มทุนจดทะเบียนของบริษัทจำนวนไม่เกิน 112.50 ล้านบาท จากทุนจดทะเบียนเดิม 225 ล้านบาท เป็นทุนจดทะเบียน 337.50 ล้านบาท โดยออกหุ้นสามัญเพิ่มทุนจำนวนไม่เกิน 225 ล้านหุ้น มูลค่าที่ตราไว้หุ้นละ 0.50 บาท เพื่อการรับรองการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทครั้งที่ 1 (“ICN-W1”) ซึ่งจัดสรรให้แก่ผู้ถือหุ้นเดิมตามสัดส่วนการถือหุ้น โดยบริษัทได้ดำเนินการจดทะเบียนเพิ่มทุนกับกระทรวงพาณิชย์เมื่อวันที่ 26 พฤศจิกายน 2564

**17. เงินปันผล**

|  |  |  |  |  |  |  |
| --- | --- | --- | --- | --- | --- | --- |
| เงินปันผล |  | อนุมัติโดย |  | เงินปันผลจ่ายต่อหุ้น (บาท) |  | เงินปันผลจ่าย  (พันบาท) |
| เงินปันผลประจำปี 2563 |  | ที่ประชุมสามัญผู้ถือหุ้นของบริษัท  เมื่อวันที่ 22 เมษายน 2564 |  | 0.08\* |  | 36,000 |
| เงินปันผลประจำปี 2564 |  | ที่ประชุมสามัญผู้ถือหุ้นของบริษัท  เมื่อวันที่ 20 เมษายน 2565 |  | 0.20\* |  | 90,000 |

(หมายเหตุ \*บริษัท จ่ายเงินปันผลประจำปี 2564 และ 2563 ด้วยจำนวน 449,997,000 หุ้น และ 449,999,500 หุ้น ตามลำดับ ตามจำนวนที่บริษัทศูนย์รับฝากหลักทรัพย์ (ประเทศไทย) จำกัด แจ้งไว้)

เมื่อวันที่ 22 เมษายน 2564 ที่ประชุมสามัญผู้ถือหุ้นของบริษัทได้มีมติอนุมัติให้จ่ายเงินปันผลสำหรับผลการดำเนินงานประจำปี 2563 ในอัตราหุ้นละ 0.18 บาท รวมเป็นเงินทั้งสิ้น 81.00 ล้านบาท โดยบริษัทได้จ่ายเงินปันผลระหว่างกาลในอัตราหุ้นละ 0.10 บาท ไปแล้วเมื่อวันที่ 9 ธันวาคม 2563 ส่วนที่เหลือในอัตราหุ้นละ 0.08 บาท จ่ายให้แก่ผู้ถือหุ้นเมื่อวันที่ 20 พฤษภาคม 2564

เมื่อวันที่ 20 เมษายน 2565 ที่ประชุมสามัญผู้ถือหุ้นของบริษัทได้มีมติอนุมัติให้จ่ายเงินปันผลสำหรับผลการดำเนินงานประจำปี 2564 ในอัตราหุ้นละ 0.30 บาท รวมเป็นเงินทั้งสิ้น 135.00 ล้านบาท โดยบริษัทได้จ่ายเงินปันผลระหว่างกาลในอัตราหุ้นละ 0.10 บาท ไปแล้วเมื่อวันที่ 11 พฤศจิกายน 2564 ส่วนที่เหลือในอัตราหุ้นละ 0.20 บาท จ่ายให้แก่ผู้ถือหุ้นเมื่อวันที่ 19 พฤษภาคม 2565

**18. ใบสำคัญแสดงสิทธิ**

ตามมติที่ประชุมวิสามัญผู้ถือหุ้นครั้งที่ 1/2564 เมื่อวันที่ 17 พฤศจิกายน 2564 ที่ประชุมมีมติอนุมัติการออกใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 ("ICN-W1") จำนวนไม่เกิน 225 ล้านหน่วย เพื่อจัดสรรให้แก่ผู้ถือหุ้นเดิมของบริษัทตามสัดส่วนการถือหุ้นโดยไม่คิดมูลค่า โดยมีอัตราการจัดสรรเท่ากับ 2 หุ้นเดิม ต่อ 1 หน่วยใบสำคัญแสดงสิทธิ (หากมีเศษจากการคำนวณตามอัตราการจัดสรรให้ปัดเศษทิ้ง) ทั้งนี้ใบสำคัญแสดงสิทธิดังกล่าวจะมีอายุไม่เกิน 2 ปี นับจากวันที่ออกใบสำคัญแสดงสิทธิ (วันที่ 1 ธันวาคม 2564) และมีอัตราการใช้สิทธิตามใบสำคัญแสดงสิทธิ 1 หน่วย ต่อหุ้นสามัญของบริษัท 1 หุ้น ในราคาหุ้นละ 1.00 บาทต่อหุ้น เว้นแต่มีการปรับสิทธิตามเงื่อนไขการปรับสิทธิ มีกำหนดการใช้สิทธิในวันทำการสุดท้ายของเดือนมีนาคม และกันยายนของแต่ละปี ทั้งนี้กำหนดการใช้สิทธิครั้งแรกในวันที่ 31 มีนาคม 2565 โดยยกเว้นเดือนกันยายน 2566 ที่จะไม่มีวันกำหนดการใช้สิทธิ และให้ไปใช้สิทธิครั้งสุดท้ายในวันที่ 30 พฤศจิกายน 2566

ในเดือนมีนาคม 2565 บริษัทได้รับเงินค่าหุ้นจากการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 1 ("ICN-W1") จำนวน 122.47 ล้านหน่วย ราคาใช้สิทธิหน่วยละ 1.00 บาท รวมเป็นเงิน 122.47 ล้านบาท มีส่วนเกินมูลค่าหุ้นสามัญจำนวน 61.24 ล้านบาท บริษัทได้จดแจ้งการเปลี่ยนแปลงทุนเรียกชำระ จำนวนหุ้นสามัญ 122.47 ล้านหุ้น มูลค่าหุ้นละ 0.50 บาท เป็นจำนวนเงิน 61.24 ล้านบาท กับกระทรวงพาณิชย์เมื่อวันที่ 5 เมษายน 2565 และตลาดหลักทรัพย์แห่งประเทศไทยรับหุ้นเพิ่มทุนดังกล่าวเป็นหลักทรัพย์จดทะเบียนเมื่อวันที่ 12 เมษายน 2565

ในเดือนกันยายน 2565 บริษัทได้รับเงินค่าหุ้นจากการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 1 ("ICN-W1") จำนวน 45.44 ล้านหน่วย ราคาใช้สิทธิหน่วยละ 1.00 บาท รวมเป็นเงิน 45.44 ล้านบาท มีส่วนเกินมูลค่าหุ้นสามัญจำนวน 22.72 ล้านบาท บริษัทได้จดแจ้งการเปลี่ยนแปลงทุนเรียกชำระ จำนวนหุ้นสามัญ 45.44 ล้านหุ้น มูลค่าหุ้นละ 0.50 บาท เป็นจำนวนเงิน 22.72 ล้านบาท กับกระทรวงพาณิชย์เมื่อวันที่ 6 ตุลาคม 2565 และตลาดหลักทรัพย์แห่งประเทศไทยรับหุ้นเพิ่มทุนดังกล่าวเป็นหลักทรัพย์จดทะเบียนเมื่อวันที่ 10 ตุลาคม 2565

**19. ภาษีเงินได้**

ภาษีเงินได้นิติบุคคลระหว่างงวดคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ส่วนประกอบหลักของค่าใช้จ่าย (รายได้) ภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2565 และ 2564 สรุปได้ดังนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | | | |
|  | สำหรับงวดสามเดือนสิ้นสุดวันที่ 30 กันยายน | | | | | | | | | |
|  | งบการเงินรวม | | | |  | | งบการเงินเฉพาะกิจการ | | | |
|  | 2565 |  | 2564 |  | | 2565 | |  | 2564 | |
| **ค่าใช้จ่าย (รายได้) ภาษีเงินได้ที่แสดงอยู่ในกำไรขาดทุน:** |  |  |  |  | |  | |  |  | |
| **ภาษีเงินได้ปัจจุบัน:** |  |  |  |  | |  | |  |  | |
| ภาษีเงินได้นิติบุคคลระหว่างงวด | 8,897 |  | 17,624 |  | | 8,803 | |  | 16,836 | |
| **ภาษีเงินได้รอการตัดบัญชี:** |  |  |  |  | |  | |  |  | |
| ภาษีเงินได้รอการตัดบัญชีจากการเกิดผลแตกต่างชั่วคราว | (342) |  | (342) |  | | (231) | |  | (241) | |  |
| รวม | 8,555 |  | 17,282 |  | | 8,572 | |  | 16,595 | |
|  | | | | | | | | | |
|  | (หน่วย: พันบาท) | | | | | | | | | |
|  | สำหรับงวดเก้าเดือนสิ้นสุดวันที่ 30 กันยายน | | | | | | | | | |
|  | งบการเงินรวม | | | |  | | งบการเงินเฉพาะกิจการ | | | |
|  | 2565 |  | 2564 |  | | 2565 | |  | 2564 | |
| **ค่าใช้จ่าย (รายได้) ภาษีเงินได้ที่แสดงอยู่ในกำไรขาดทุน:** |  |  |  |  | |  | |  |  | |
| **ภาษีเงินได้ปัจจุบัน:** |  |  |  |  | |  | |  |  | |
| ภาษีเงินได้นิติบุคคลระหว่างงวด | 24,834 |  | 38,415 |  | | 24,202 | |  | 37,182 | |
| **ภาษีเงินได้รอการตัดบัญชี:** |  |  |  |  | |  | |  |  | |
| ภาษีเงินได้รอการตัดบัญชีจากการเกิดผลแตกต่างชั่วคราว | (1,524) |  | (2,040) |  | | (1,208) | |  | (1,579) | |
| รวม | 23,310 |  | 36,375 |  | | 22,994 | |  | 35,603 | |
| **ค่าใช้จ่าย (รายได้) ภาษีเงินได้ที่แสดงอยู่ในกำไรขาดทุนเบ็ดเสร็จอื่น**: | | | | | | | | | |
| **ภาษีเงินได้รอการตัดบัญชี:** |  |  |  |  | |  | |  |  | |
| ผลกำไร (ขาดทุน) จากการประมาณการตามหลักคณิตศาสตร์ประกันภัย | 9 |  | (422) |  | | - | |  | (422) | |
| รวม | 9 |  | (422) |  | | - | |  | (422) | |

**20. กำไรต่อหุ้น**

กำไรต่อหุ้นขั้นพื้นฐานคำนวณโดยหารกำไรสุทธิสำหรับงวด (ไม่รวมกำไรขาดทุนเบ็ดเสร็จอื่น) ด้วยจำนวนหุ้นสามัญถัวเฉลี่ยที่ถ่วงน้ำหนักที่ออกและเรียกชำระแล้วในระหว่างงวด

กำไรต่อหุ้นปรับลดคำนวณโดยหารกำไรสำหรับงวดที่เป็นของผู้ถือหุ้นสามัญ (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวดกับจำนวนถัวเฉลี่ยถ่วงน้ำหนักของหุ้นสามัญที่บริษัทอาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวดหรือ ณ วันออกหุ้นสามัญเทียบเท่า

ในกรณีที่ใบสำคัญแสดงสิทธิที่จะซื้อหุ้นสามัญของบริษัทมีราคาใช้สิทธิสูงกว่าราคาตลาดของหุ้นสามัญถัวเฉลี่ยในระหว่างงวดจะไม่มีการแสดงผลกระทบของหุ้นสามัญเทียบเท่าปรับลด และไม่กระทบต่อกำไรต่อหุ้นปรับลด

กำไรต่อหุ้นขั้นพื้นฐานและกำไรต่อหุ้นปรับลด แสดงการคำนวณได้ดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | |
|  | สำหรับงวดสามเดือนสิ้นสุดวันที่ 30 กันยายน | | | | | | | | | | |
|  | กำไรสำหรับงวด | | |  | จำนวนหุ้นสามัญ  ถัวเฉลี่ยถ่วงน้ำหนัก | | |  | กำไรต่อหุ้น | | |
|  | 2565 |  | 2564 |  | 2565 |  | 2564 |  | 2565 |  | 2564 |
|  | (พันบาท) |  | (พันบาท) |  | (พันหุ้น) |  | (พันหุ้น) |  | (บาท) |  | (บาท) |
| **กำไรต่อหุ้นขั้นพื้นฐาน** |  |  |  |  |  |  |  |  |  |  |  |
| กำไรส่วนที่เป็นของผู้ถือหุ้นของบริษัท | 33,701 |  | 67,662 |  | 572,968 |  | 450,000 |  | 0.06 |  | 0.15 |
| **ผลกระทบของหุ้นสามัญเทียบเท่าปรับลด** |  |  |  |  |  |  |  |  |  |  |  |
| ใบสำคัญแสดงสิทธิที่จะซื้อหุ้นสามัญของ  บริษัท (ICN-W1) |  |  |  |  | 10,651 |  |  |  |  |  |  |
| **กำไรต่อหุ้นปรับลด** | 33,701 |  | - |  | 583,619 |  | - |  | 0.06 |  | - |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินเฉพาะกิจการ | | | | | | | | | | |
|  | สำหรับงวดสามเดือนสิ้นสุดวันที่ 30 กันยายน | | | | | | | | | | |
|  | กำไรสำหรับงวด | | |  | จำนวนหุ้นสามัญ  ถัวเฉลี่ยถ่วงน้ำหนัก | | |  | กำไรต่อหุ้น | | |
|  | 2565 |  | 2564 |  | 2565 |  | 2564 |  | 2565 |  | 2564 |
|  | (พันบาท) |  | (พันบาท) |  | (พันหุ้น) |  | (พันหุ้น) |  | (บาท) |  | (บาท) |
| **กำไรต่อหุ้นขั้นพื้นฐาน** |  |  |  |  |  |  |  |  |  |  |  |
| กำไรส่วนที่เป็นของผู้ถือหุ้นของบริษัท | 33,737 |  | 66,262 |  | 572,968 |  | 450,000 |  | 0.06 |  | 0.15 |
| **ผลกระทบของหุ้นสามัญเทียบเท่าปรับลด** |  |  |  |  |  |  |  |  |  |  |  |
| ใบสำคัญแสดงสิทธิที่จะซื้อหุ้นสามัญของ  บริษัท (ICN-W1) |  |  |  |  | 10,651 |  |  |  |  |  |  |
| **กำไรต่อหุ้นปรับลด** | 33,737 |  | - |  | 583,619 |  | - |  | 0.06 |  | - |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | |
|  | สำหรับงวดเก้าเดือนสิ้นสุดวันที่ 30 กันยายน | | | | | | | | | | |
|  | กำไรสำหรับงวด | | |  | จำนวนหุ้นสามัญ  ถัวเฉลี่ยถ่วงน้ำหนัก | | |  | กำไรต่อหุ้น | | |
|  | 2565 |  | 2564 |  | 2565 |  | 2564 |  | 2565 |  | 2564 |
|  | (พันบาท) |  | (พันบาท) |  | (พันหุ้น) |  | (พันหุ้น) |  | (บาท) |  | (บาท) |
| **กำไรต่อหุ้นขั้นพื้นฐาน** |  |  |  |  |  |  |  |  |  |  |  |
| กำไรส่วนที่เป็นของผู้ถือหุ้นของบริษัท | 89,586 |  | 143,788 |  | 532,713 |  | 450,000 |  | 0.17 |  | 0.32 |
| **ผลกระทบของหุ้นสามัญเทียบเท่าปรับลด** |  |  |  |  |  |  |  |  |  |  |  |
| ใบสำคัญแสดงสิทธิที่จะซื้อหุ้นสามัญของ  บริษัท (ICN-W1) |  |  |  |  | 33,204 |  |  |  |  |  |  |
| **กำไรต่อหุ้นปรับลด** | 89,586 |  | - |  | 565,917 |  | - |  | 0.16 |  | - |
|  |  |  |  |  |  |  |  |  |  |  |  |
|  | งบการเงินเฉพาะกิจการ | | | | | | | | | | |
|  | สำหรับงวดเก้าเดือนสิ้นสุดวันที่ 30 กันยายน | | | | | | | | | | |
|  | กำไรสำหรับงวด | | |  | จำนวนหุ้นสามัญ  ถัวเฉลี่ยถ่วงน้ำหนัก | | |  | กำไรต่อหุ้น | | |
|  | 2565 |  | 2564 |  | 2565 |  | 2564 |  | 2565 |  | 2564 |
|  | (พันบาท) |  | (พันบาท) |  | (พันหุ้น) |  | (พันหุ้น) |  | (บาท) |  | (บาท) |
| **กำไรต่อหุ้นขั้นพื้นฐาน** |  |  |  |  |  |  |  |  |  |  |  |
| กำไรส่วนที่เป็นของผู้ถือหุ้นของบริษัท | 90,545 |  | 142,214 |  | 532,713 |  | 450,000 |  | 0.17 |  | 0.32 |
| **ผลกระทบของหุ้นสามัญเทียบเท่าปรับลด** |  |  |  |  |  |  |  |  |  |  |  |
| ใบสำคัญแสดงสิทธิที่จะซื้อหุ้นสามัญของ  บริษัท (ICN-W1) |  |  |  |  | 33,204 |  |  |  |  |  |  |
| **กำไรต่อหุ้นปรับลด** | 90,545 |  | - |  | 565,917 |  | - |  | 0.16 |  | - |

**21. ส่วนงานดำเนินงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทและบริษัทย่อยที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทและบริษัทย่อยคือ คณะกรรมการบริษัท บริษัทและบริษัทย่อยดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ขายและให้บริการ ติดตั้งงานระบบโทรคมนาคมและดำเนินธุรกิจในเขตภูมิศาสตร์เดียว คือ ประเทศไทย บริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

ข้อมูลเกี่ยวกับลูกค้ารายใหญ่

สำหรับงวดเก้าเดือนสิ้นสุดวันที่ 30 กันยายน 2565 และ 2564 บริษัทมีรายได้จากลูกค้ารายใหญ่เป็นหน่วยงานรัฐวิสาหกิจ เป็นจำนวนเงิน 682.55 ล้านบาท และ 1,202.54 ล้านบาท ตามลำดับ

**22. ภาระผูกพันและหนี้สินที่อาจเกิดขึ้น**

22.1 ภาระผูกพันเกี่ยวกับสัญญาเช่า และสัญญาบริการ

บริษัทและบริษัทย่อยได้เข้าทำสัญญาเช่า และสัญญาบริการที่เกี่ยวข้องกับการเช่าอาคาร พื้นที่ในอาคาร อุปกรณ์สำนักงานและรถยนต์ อายุของสัญญามีระยะเวลาตั้งแต่ 1 ถึง 4 ปี

บริษัทและบริษัทย่อยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานและสัญญาบริการที่บอกเลิกไม่ได้ ดังนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30 กันยายน 2565 |  | ณ วันที่ 31 ธันวาคม 2564 |  | ณ วันที่ 30 กันยายน 2565 |  | ณ วันที่ 31 ธันวาคม 2564 |
| จ่ายชำระ |  |  |  |  |  |  |  |
| ภายใน 1 ปี | 0.37 |  | 0.33 |  | 0.34 |  | 0.33 |
| มากกว่า 1 ปี แต่ไม่เกิน 4 ปี | 0.09 |  | 0.18 |  | 0.09 |  | 0.18 |

22.2 ภาระผูกพันเกี่ยวกับการขายและให้บริการตามสัญญา

ณ วันที่ 30 กันยายน 2565 และวันที่ 31 ธันวาคม 2564 บริษัทและบริษัทย่อยมีสัญญาขายสินค้าและบริการกับลูกค้า ซึ่งยังไม่ได้ส่งมอบหรือให้บริการจำนวนประมาณ 1,006 ล้านบาท และ 1,057 ล้านบาท (งบเฉพาะกิจการ 997 ล้านบาท และ 997 ล้านบาท) ตามลำดับ

22.3 การค้ำประกัน

22.3.1 บริษัทและบริษัทย่อยมีหนังสือค้ำประกันซึ่งออกโดยธนาคารในนามบริษัทและบริษัทย่อย ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทและบริษัทย่อย โดยประกอบด้วยหนังสือค้ำประกันดังต่อไปนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 30 กันยายน 2565 |  | ณ วันที่ 31  ธันวาคม 2564 |  | ณ วันที่ 30 กันยายน 2565 |  | ณ วันที่ 31  ธันวาคม 2564 |
| ค้ำประกันการปฏิบัติงานตามสัญญา | 370 |  | 326 |  | 366 |  | 323 |
| ค้ำประกันการชำระคืนเงินรับล่วงหน้า | 34 |  | 329 |  | 34 |  | 328 |
| ค้ำประกันการยื่นซองประกวดราคา | 40 |  | 23 |  | 39 |  | 23 |
| รวม | 444 |  | 678 |  | 439 |  | 674 |

ณ วันที่ 30 กันยายน 2565 และวันที่ 31 ธันวาคม 2564 วงเงินสินเชื่อของหนังสือค้ำประกันดังกล่าวบางส่วนข้างต้นค้ำประกันด้วยเงินฝากออมทรัพย์และเงินฝากประจำของบริษัทและบริษัทย่อย

22.3.2 ณ วันที่ 30 กันยายน 2565 บริษัทมีเลตเตอร์ออฟเครดิตคงเหลืออยู่รวมเป็นจำนวน 0.41 ล้านเหรียญสหรัฐอเมริกา (31 ธันวาคม 2564: 2.64 ล้านบาท และ 0.06 ล้านเหรียญสหรัฐอเมริกา)

**23. เหตุการณ์ภายหลังรอบระยะเวลารายงาน**

เมื่อวันที่ 10 พฤศจิกายน 2565 ที่ประชุมคณะกรรมการของบริษัทได้มีมติอนุมัติให้บริษัทจ่ายเงินปันผลระหว่างกาลจากผลการดำเนินงานสำหรับรอบระยะเวลาตั้งแต่วันที่ 1 มกราคม 2565 ถึงวันที่ 30 กันยายน 2565 ในอัตราหุ้นละ 0.10 บาท เงินปันผลนี้มีกำหนดจ่ายภายในวันที่ 9 ธันวาคม 2565

**24. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทเมื่อวันที่ 10 พฤศจิกายน 2565

ขอรับรองว่าเป็นรายการอันถูกต้องและเป็นจริง

......................................... ...........................................

นายรณภูมิ รุ่งเรืองผล นายพรชัย กรัยวิเชียร

กรรมการ